— Калі чалавек па нейкіх прычынах не можа знайсці работу ў пэўным населеным пункце, часцей, вядома, у вялікім горадзе, то ў краіне ёсць дастатковая колькасць месцаў, дзе можна працаўладкавацца і атрымаць жыллё. Таму беспрацоўны можа пераехаць. Жыллё можа быць розным: ад інтэрната да добраўпарадкаванага дома. Як правіла, такія жыллёвыя ўмовы прадастаўляюцца ў сельскай мясцовасці. Там патрабуюцца ветэрынарныя ўрачы, аграномы, трактарысты, эканамісты, юрысты, сярэдні спецыяльны медыцынскі персанал. Калі чалавек вырашыў пераехаць у іншы населены пункт, то яму аплачваецца праезд і перавозка рэчаў да новага месца жыхарства. Калі ён перасяляецца ў сельскую мясцовасць, то дадаткова выплачваюцца так званыя пад’ёмныя ў памеры 9 бюджэтаў пражытачнага мінімуму. На сёння ёсць шмат прыкладаў, калі маладыя сем’і ва ўзросце 33—35 гадоў вырашылі змяніць месца жыхарства, каб знайсці новую работу і палепшыць свае жыллёвыя ўмовы.